Publication: Magyar Közlöny
Issue: MK-2003-118 (Year: 2003, Number: 118)
Era: 1990-2004
Section: Korm. rendelet, sem pedig a postai szolgáltatások ellátásáról szóló 254/2001. (XII. 18.) Korm. rendelet nem érintette,
Paragraph Index: 521

b) (Együttes) miniszteri rendelet helyett jelenleg (is) utasítás [a 13/1953. (IK. 17.) IM—KPM—BM együttes utasítás (a továbbiakban: Út.)] ad szabályozást az a) pontban említett, Jat. 17. §-a szerint is rendeletben szabályozandó tárgykörökrõl, sõt az a gyakorlatban a tértivevényekre vonatkozó részletes szabályozás egyedüli forrása maradt. A Jat. az állami irányítás egyéb jogi eszközének és nem jogszabálynak tekinti az Út.-t, s annak tárgyát is a szervek közötti viszonyok rendezésére korlátozza: „A miniszter és az országos hatáskörû szerv vezetõje jogszabályban meghatározott irányítási jogkörében a közvetlen irányítása alá tartozó szervek tevékenységét szabályozó utasítást adhat ki.” [Jat. 49. § (1) bekezdés] Az Út. tárgyi hatálya az államigazgatás és az igazságszolgáltatás körében a felek részére kézbesítendõ hivatalos iratokra terjed ki, tehát nem (nemcsak) az utasítást kiadó miniszterek közvetlen alárendeltségébe tartozó szervek munkájára kiterjedõ elõírásokat tartalmaz. Különösen igaz ez az Út. „A tértivevényes levél kézbesítése” címû, 6. §-ában írt tartalmára, de ugyanígy a 10. §-ában részletezett „egyéb kézbesítési módok”-ra. Valójában itt a felszínen látható problémánál súlyosabb a gond: az állampolgárokat (is) közvetlenül érintõ szabályozás a Jat. hatálybalépése óta a jogszabályok kategóriájából átkerült a „csak” az állami irányítás egyéb jogi eszközének számító utasításba, azaz itt már nem pusztán arról van szó, hogy az adott társadalmi viszonyt nem megfelelõ szintû jogszabály rendezi, hanem arról, hogy egyáltalán nem jogszabályban találhatók meg a jogalkalmazó szervek által alapul veendõ, s állampolgárok jogait és kötelezettségeit is érintõ rendelkezések. Ez pedig önmagában véve is már egy olyan „minõségi ugrást” jelent, amely mellett az Alkotmánybíróság sem mehetett volna el szó nélkül. Alkalmat és okot teremtett volna erre a tárgyalt ügyben az, hogy a tértivevényes kézbesítés problémáit több indítványozó is hangsúlyozta.

Source: https://magyarkozlony.hu/hivatalos-lapok/e77cf615bc436b71ac7eca58dfc0b8bbb798d201/dokumentumok/b09cbea85d60b6cc0b4004815c23f695daa3c119/letoltes